Što kada biste mogli popiti tabletu ili primiti cjepivo
i jednako kao što prebolite prehladu,
vaše rane bi brže zarasle?
Danas ako imamo operaciju ili nezgodu,
u bolnici smo tjednima,
i često smo ostavljeni s ožiljcima i bolnim nuspojavama
naše nemogućnosti da se regeneriramo ili razvijemo zdrave, neozljeđene organe.
Ja pokušavam stvoriti materijale
koji upućuju naš imunološki sustav na slanje signala za izgradnju novih tkiva.
Baš kao što cjepiva upućuju naše tijelo da se bori protiv bolesti,
mogli bismo uputiti naš imunološki sustav
da izgrađuje tkiva i brže liječi rane.
Regeneracija dijelova tijela ni iz čega možda se čini kao magija,
ali postoji nekoliko organizama koji to mogu postići.
Nekim gušterima može ponovo narasti rep,
skromni daždevnjak može potpuno regenerirati svoju nogu,
čak i mi obični ljudi možemo regenerirati našu jetru
nakon što izgubimo više od pola njene mase.
Kako bih približila ovu magiju realnosti,
istražujem kako naše tijelo može zaliječiti rane i izgraditi tkivo
preko uputa imunološkog sustava.
Od ogrebotine na koljenu do one dosadne infekcije sinusa,
naš imunološki sustav brani naše tijelo od opasnosti.
Ja sam imunologinja,
i koristeći ono što znam o obrambenom sustavu našeg tijela,
imala sam mogućnost prepoznati ključne igrače
u našoj borbi da izliječimo naše posjekline i modrice.
Kada gledamo materijale čije se mogućnosti
regeneracije mišića trenutno testiraju,
naš tim je primjetio da nakon što se njima tretira ozlijeđeni mišić,
veliki broj imuno stanica se pojavio
u tom materijalu i okolnom mišiću.
Tako da, u ovom slučaju,
umjesto da imuno stanice odjure prema infekciji i bore se protiv bakterije,
jure prema ozljedi.
Otkrila sam specifičnu vrstu imuno stanica,
pomagačku T stanicu,
koja se nalazila unutar tog materijala koji sam ugradila,
a koja je apsolutno ključna za liječenje rana.
Baš kao što ste, kada ste bili dijete, pokušali zalijepiti
polomljenu olovku ljepljivom trakom,
mi možemo zacijeliti,
ali to možda nije najfunkcionalniji način
i ostat će nam ožiljak.
Ako nemamo te pomagačke T stanice,
umjesto zdravog mišića
naš mišić razvija masne stanice,
a ako u našem mišiću ima masnoća, on nije jednako snažan.
Koristeći naš imunološki sustav,
naše tijelo bi moglo zacijeliti bez ožiljaka
i izgledati isto kao prije ozljede.
Radim na stvaranju materijala
koji nam daju signale da izgradimo novo tkivo
mijenjanjem imunološkog odgovora.
Znamo da kad je materijal usađen u naše tijelo,
imunološki sustav reagira na njega.
Od pacemakera do inzulinskih pumpica,
do materijala koje inženjeri koriste pri pokušaju stvaranja novih tkiva.
Tako da, kada stavim taj materijal ili biomembransku potporu u tijelo,
imunološki sustav stvara maleno okruženje stanica i bjelančevina
koje mogu promijeniti način ponašanja naših matičnih stanica.
Baš kao što vrijeme utječe na naše dnevne aktivnosti,
kao odlazak na trčanje
ili ostajanje kod kuće i gledanje čitave TV-serije na Netflixu,
sredina biomembranske potpore
utječe na razvoj i rast naših matičnih stanica.
Ako šaljemo krive signale,
na primjer, signale Netflixa,
dobijemo masne stanice umjesto mišića.
Ove biomembranske potpore su načinjene od puno različitih stvari,
od plastike do prirodnih materijala,
nanovlakana različitih debljina,
spužvica različite propusnosti,
gelova različite čvrstine.
Istraživači mogu čak napraviti materijale
koji otpuštaju različite signale s vremenom.
Drugim riječima, možemo dirigirati čitavom broadwayskom predstavom ovih stanica,
tako da im damo pravu pozornicu, replike i rekvizite
koji mogu biti promijenjeni za različita tkiva,
baš kao što bi producent promijenio set
za "Jadnike" ili "Mali dućan strave".
Kombiniram specifične tipove signala koji oponašaju način
na koji naše tijelo reagira na ozljedu i pomaže nam zacijeliti.
U budućnosti bismo mogli vidjeti flaster koji uklanja ožiljak,
umetak za mišiće koji se može oblikovati ili čak cjepivo koje liječi rane.
Nećemo se probuditi sutra i već moći zacijeliti svoje rane kao Wolverine.
Vjerovatno ni sljedećeg utorka.
Ali ovim napredcima
i radom na našem imunološkom sustavu kojim pomažemo izgradnju tkiva i liječenje rana,
mogli bismo početi viđati proizvode na tržištu
koji rade na obrambenom sustavu našeg tijela pomažući nam pri oporavku,
i možda ćemo jednog dana biti u mogućnosti držati korak s daždevnjakom.
Hvala.
(Pljesak)